钦定古今图书集成/历象汇编/岁功典/第027卷 > 沁园春〈监司元宵招饮不赴〉 前人
## 钦定古今图书集成/历象汇编/岁功典/第027卷 > 沁园春〈监司元宵招饮不赴〉 前人

才到中年，节物浑闲，赏心顿轻。据随分东风，瓶簪柳
雪，应时灯夜，棚缀莲星。自一家春也，三杯酒，巧茧堆
香笑语声。又何须，听西楼弦管，南陌箫笙。　平生黄
卷青灯。肯珠翠奢华八尺檠。欲趁队闲嬉，雕鞍宝马，
回头猛忆，破案囊萤。邻曲渔歌，庭除鹤舞，尘外冰轮
彻骨清。人闲处，这炯然方寸，一点长明。